Avalon. ecclesie conventus omnibus ad quos presentes littere pervenerint, salutem in Domino. Noverint universi quod Amingardis de Augi, nobilis mulier, in remedium anime filii sui, Hugonis Boiche, militis, dedit et concessit hospitalariis de Ponte-Arberti uxorem Costin, cum filiis ejus, perpetuo possidendam; et ut hoc donum, in manu Petri domus hospitalis de Ponte-Arberti magistri factum, ratum et inconcussum habeatur, predicta A. et Materia, uxor predicti H., cujus assensu et voluntate hoc donum factum est, cartam istam sigillo nostro munitam dictis hospitalariis tradi preceperunt. Hujus rei testes sunt: Bernardus, thesaurarius Avalon.; Robertus Clarellus, canonicus; Raudulfus, canonicus; Bovo, miles; Stephanus, diaconus, qui hec scripsit; Girardus Flameans; Henricus li Bramincuns; David Balbus et multi alii.